CELEX: 62020TN0257
Language: da
Date: 2020-05-07 00:00:00
Title: Sag T-257/20: Sag anlagt den 7. maj 2020 — González Calvet mod SRB

22.6.2020   
            
            
               DA
            
            
               Den Europæiske Unions Tidende
            
            
               C 209/39
            
         
      Sag anlagt den 7. maj 2020 — González Calvet mod SRB
      (Sag T-257/20)
      (2020/C 209/50)
      Processprog: spansk
      
         Parter
      
      
         Sagsøgere: Ramón González Calvet og Joan González Calvet (Barcelona, Spanien) (ved advokat P. Molina Bosch)
      
         Sagsøgt: Den Fælles Afviklingsinstans (SRB)
      
         Sagsøgernes påstande
      
      
                  —
               
               
                  Afgørelse SRB/EES/2020/52 truffet af Den Fælles Afviklingsinstans den 17. marts 2020 annulleres.
               
            
                  —
               
               
                  I stedet for blot at værdiansætte moderselskabets aktiver, adskilt fra dets datterselskabers aktiver, således som Deloitte har gjort, værdiansættes samtlige aktiver i hele Banco Popularkoncernen, fordi det er hele koncernen og ikke kun moderselskabet, der er blevet overtaget af Banco Santander.
               
            
                  —
               
               
                  Ikke-misligholdte lån værdiansættes til 100 % af deres bogførte værdi.
               
            
                  —
               
               
                  Misligholdte lån værdiansættes til 100 % af deres bogførte værdi, idet dækningen heraf, bestående af garantier og henlæggelser, var tæt på 100 %.
               
            
                  —
               
               
                  Banco Popularkoncernens aktiver i fast ejendom værdiansættes til 10 896 000 000 EUR, eftersom de tilsvarende henlæggelser allerede var fratrukket.
               
            
                  —
               
               
                  De samlede aktiver i Banco Popularkoncernen værdiansættes til 153 785 000 000 EUR i overensstemmelse med de argumenter, som er anført i stævningen, hvilket i tilfælde af likvidation giver en realiseret værdi til aktionærerne på 29 365 000 000 EUR, efter at det beløb på 124 420 000 000 EUR, som ifølge Deloitte skyldtes til kreditorerne, er fratrukket.
               
            
                  —
               
               
                  Der træffes afgørelse om en godtgørelse på 7,00 EUR pr. aktie, hvilket svarer til at beløbet på 29 365 000 000 EUR divideres med de 4 196 000 000 aktier, der var i cirkulation på afviklingstidspunktet.
               
            
                  —
               
               
                  Ramón González Calvet tilkendes erstatning på 317 072 EUR (trehundredesyttentusinde og tooghalvfjerds euro) for eksproprieringen af hans 45 296 aktier og Joan González Calvet tilkendes erstatning på 11 977 EUR (ellevetusinde og nihundredesyvoghalvfjerds euro) for eksproprieringen af hendes 1 711 aktier, tillagt sagsomkostninger.
               
            
         Søgsmålsgrunde og væsentligste argumenter
      
      Den 6. juni 2017 traf Den Fælles Afviklingsinstans afgørelse om afvikling af Banco Popular (SRB) og solgte denne til Banco Santander til en pris på 1 EUR. Ved afgørelse SRB/EES/2020/52 af 17. marts 2020 fandt SRB, efter at have hørt de obligationsindehavere og aktionærer, der var berørt af bankens afvikling, at der i Deloittes værdiansættelsesrapport 3 ikke var grundlag for at give erstatning til de berørte personer.
      I stævningen har sagsøgerne forklaret, at Deloitte er et revisionsfirma, der på grund af sager som Gowexsagen, Bankiasagen, Gescarterasagen og Abengoasagen har mistet sin anseelse, og som på nuværende tidspunkt i øvrigt ikke påtager sig revisionen af nogen af de store spanske banker.
      Til støtte for søgsmålet har sagsøgerne påberåbt sig følgende:
      
                  1.
               
               
                  Sagsøgerne har påvist, at Deloittes værdiansættelse er misvisende til fordel for SRB’s interesser og til skade for aktionærerne bl.a. af følgende grunde:
                  
                              —
                           
                           
                              Værdiansættelsen undervurderer de udskudte skatteaktiver, som Banco Santander fuldt ud har oppebåret.
                           
                        
                              —
                           
                           
                              Værdiansættelsen tager ikke hensyn til den omstændighed, at dækningen af misligholdte lån, bestående af garantier og henlæggelser, var på 100 %.
                           
                        
                              —
                           
                           
                              Værdiansættelsen undervurderer porteføljen af ikke-misligholdte lån.
                           
                        
                              —
                           
                           
                              Værdiansættelsen opgør ikke Banco Popularkoncernens samlede aktiver ved at adskille aktiverne hos den juridiske person Banco Popular fra aktiverne hos dets datterselskaber og de virksomheder, hvori Banco Popular ejer kapitalandele.
                           
                        
                              —
                           
                           
                              Værdiansættelsen tager ikke hensyn til, at den bogførte nettoværdi af aktiverne i fast ejendom, efter at henlæggelserne var fratrukket, beløb sig til 10 896 000 000.
                           
                        
            
                  2.
               
               
                  Den 23. maj 2017 blev Deloitte af SRB betroet værdiansættelsen af Banco Popular, mens præsidenten for SRB, Elka König, i et interview med Bloomberg TV, indrømmede, at Banco Popular var under observation. Heraf kan det udledes, at SRB allerede den 23. maj 2017 havde besluttet at afvikle Banco Popular, hvilket sivede ud til Reuters nyhedsbureau den 31. maj og førte til den indlånsflugt, som fik Banco Populars likviditet til at kollapse.
               
            
                  3.
               
               
                  Ifølge Banco de España vurderede Den Europæiske Centralbank, at Banco Popular var en solvent bank den 13. marts 2017. Banco Popular har aldrig været under likvidation, i modsætning til hvad Deloitte har hævdet, men det er klart, at SRB satte sig det mål at afvikle Banco Popular for at kunne redde Banco Santander, en systemisk bank på verdensplan og europæisk plan, og hvis tab (der ifølge sagsøgernes beregninger beløb sig til 22 573 000 000 EUR i 2017) blev skjult for aktionærerne takket være eksproprieringen og overtagelsen af Banco Popular.